Publication: Magyar Közlöny
Issue: MK-2000-93 (Year: 2000, Number: 93)
Era: 1990-2004
Section: 217/1998. (XII. 30.) Korm. rendelet
Paragraph Index: 3

1. § Az államháztartás működési rendjéről szóló 217/1998. (XII. 30.) Korm. rendelet a következő 119/A. §-sal egészül ki: „119/A. § (1) Amennyiben az önkormányzat ellen a helyi önkormányzatok adósságrendezési eljárásáról szóló 1996. évi XXV. törvény szerinti eljárás indul, a kérelem bírósághoz történő érkezése és az adósságrendezés megindításáról szóló végzés Cégközlönyben történő közzététele közötti időszakban az önkormányzat kérelmet nyújthat be a belügyminiszterhez. Ebben indítványozhatja, hogy — a hatósági és az alapvető lakossági szolgáltatások biztosítása érdekében — az önkormányzatot megillető központi költségvetési forrásokat a Kincstár a megyei TÁKISZ-nál vezetendő elkülönített letéti számlára folyósítsa. A kérelemhez az adósságrendezési eljárás megindítását igazoló dokumentumokat csatolni kell.

Source: https://magyarkozlony.hu/hivatalos-lapok/0c7176034fc8a8a4569b18aa78e167a09b23c8aa/dokumentumok/73b1a94fc5ed90ec50baf8eb0f98e8bbd4a68a0f/letoltes